
转讜住驻讜转



 讘专讜讱. 讗讜驻谞讬诐 讛讜讗 讚讗诪专讬 诇讬讛. 讗讘诇 拽讚讜砖 讗讜诪专讬诐 砖专驻讬诐 讻讚讻转讬讘 (讬砖注讬讛 讜) 砖专驻讬诐 注讜诪讚讬诐 诪诪注诇 诇讜 讜讙讜' 讜讻转讬讘 讘转专讬讛 讜拽专讗 讝讛 讗诇 讝讛 讜讗诪专 拽讚讜砖 拽讚讜砖 拽讚讜砖 讜讻讜' 讜诪讛 砖讗谞讜 讗讜诪专讬诐 讘转驻诇转 讬讜爪专 讜讛讗讜驻谞讬诐 讜讞讬讜转 讛拽讚砖 讻讜' 讚讞讬讜转 谞诪讬 讗讜诪专讬诐 讘专讜讱 讚注讚讬驻讬 诪砖专驻讬诐 讜拽专讗 谞诪讬 诪讜讻讞 讚讞讬讜转 讜讗讜驻谞讬诐 讗讜诪专讬诐 讘专讜讱 讚讘转专 拽专讗 讚讘专讜讱 讻转讬讘 讜拽讜诇 讻谞驻讬 讛讞讬讜转 诪砖讬拽讜转 讗砖讛 讗诇 讗讞讜转讛 讜拽讜诇 讛讗讜驻谞讬诐 诇注讜诪转诐 拽讜诇 专注砖 讙讚讜诇 讜讘讻诇 讚讜讻转讗 诪砖诪注 讚讛讗讜驻谞讬诐 讘转专 讞讬讜转 讙专讬专讬 讚讻转讬讘 (讬讞讝拽讗诇 讗) 讜讘诇讻转 讛讞讬讜转 讬诇讻讜 讛讗讜驻谞讬诐 讗爪诇诐 讜讘讛谞砖讗 讛讞讬讜转 诪注诇 讛讗专抓 讬谞砖讗讜 讛讗讜驻谞讬诐 讜讻转讬讘 谞诪讬 讻讬 专讜讞 讛讞讬讛 讘讗讜驻谞讬诐 讜讗诐 转讗诪专 讚讬诇驻讬谞谉 讛砖转讗 诇驻讬专讜砖 讝讛 讚讞讬讜转 讜砖专驻讬诐 讗讬谉 讛讻诇 讗讞讚 讜讘驻专拽 讗讬谉 讚讜专砖讬谉 (讞讙讬讙讛 讚祝 讬讙:) 讗讜诪专 驻住讜拽 讗讞讚 讗讜诪专 砖砖 讻谞驻讬诐 诇讗讞讚 讜驻住讜拽 讗讞讚 讗讜诪专 讗专讘注 讻谞驻讬诐 诇讗讞讚 讜诪讗讬 拽讜砖讬讗 讛讗 讛讗讬 拽专讗 讚砖砖 讻谞驻讬诐 讘砖专驻讬诐 讻转讬讘 讜讛讗讬 讘讞讬讜转 讻转讬讘 讜讬''诇 讚诪住转讘专 诇讬讛 砖讗讬谉 诪砖讜谞讬诐 讘讻谞驻讬讛诐 讜讻讛''讙 驻专讬讱 讘驻' 讘讗 诇讜 (讬讜诪讗 讚祝 注讘:) 讻转讬讘 讜注砖讬转 诇讱 讗专讜谉 注抓 讜讻转讬讘 讜注砖讜 讗专讜谉 注爪讬 砖讟讬诐 讗注''驻 砖讛讬讛 讗专讜谉 讗讞专 诪住转诪讗 讻诪讜 砖讛讬讛 讝讛 讻讱 讛讬讛 讝讛 讜讻谉 讘讛诪讜讻专 驻讬专讜转 (讘''讘 讚祝 爪讟.) 诇诪''讚 驻谞讬讛诐 讗讬砖 讗诇 讗讞讬讜 讜讛讻转讬讘 讜驻谞讬讛诐 讗诇 讛讘讬转 诪讻专讜讘讬诐 砖诇 砖诇诪讛 讗讻专讜讘讬诐 砖诇 诪砖讛 驻专讬讱 讚诪住转诪讗 诇讗 谞砖转谞讜 讝讛 诪讝讛: 

专讘讬谞讜 讙专砖讜诐

讛讚专 讜讬专讬注讜 讻诇 讘谞讬 讗诇讛讬诐:



讗诇讜 砖诇砖讛 砖专讬 讙讜讬诐 讻讜'. 讻诇讜诪专 讙讜讬诐 讻砖专讬谉 讻讙讜谉 讗讚专讻谉 讚砖诪砖讬讛 诇专讘:



讛讘砖讬诇讜 讗砖讻诇讜转讬讛 注谞讘讬诐 讗诇讜 讛谞住讻讬诐. 讜讙诐 讛诐 讛讬讜 诪转谞讛 诇讙讘讬 诪讝讘讞:



讜讻谉 讛讜讗 讗讜诪专 讜讬讝 谞爪讞诐 注诇 讘讙讚讬. 谞爪讛 讚讜专砖 谞爪讞诐:



砖诇砖 讻讜住讜转 讛讗诪讜专讬谉 讘诪爪专讬诐. 讜讻讜住 驻专注讛 讘讬讚讬 讜讙讜':



讗讜诪讛 讝讜 讻讙驻谉 谞诪砖诇讛. 讻诇讜诪专 讬砖专讗诇:



拽谞讜拽谞讜转. 住讜驻讬 注谞讘讬诐 砖讛诐 注谞讘讬诐 拽砖讬诐:



砖讗诇诪诇讗 注诇讬讬讛. 讻诇讜诪专 砖讞讜专砖讬谉 讜讝讜专注讬谉 砖讗诇诪诇讗 讻谉 专注讘 讬讘讗 讘注讜诇诐:



讞讜诪专 砖注讜专讬诐 讜诇转讱 砖注讜专讬诐. 讞讜诪专 砖诇砖讬诐 住讗讛 诇转讱 讟"讜 住讗讬谉 讜讗诇讜 讛谉 住讱 讛讻诇 诪"讛 住讗讬谉 讜讗讜转诐 诪"讛 住讗讬谉 讗诇讜 诪"讛 爪讚讬拽讬诐:



讚转讜转讬 讗驻转讗. 讗驻讙专讬抓 讘诇注"讝:



讜讗讜诪专 讗诇讬讛诐 讗诐 讟讜讘 讘注讬谞讬讻诐 讛讘讜 砖讻专讬:





专讬讟讘"讗

讗讜驻谞讬诐 讗诪专讜 诇讬讛 驻讬专砖"讬 讝"诇 砖讛诐 诇诪注诇讛 诪谉 讛诪诇讗讻讬诐 讜讛讞讬讜转 砖讗讜诪专讬诐 拽讚讜砖 拽讚讜砖 拽讚讜砖. 讜转讬诪讗 讚讛讗 诪砖诪注 诪谉 讛诪拽专讗讜转 砖讛讞讬讜转 讘诪注诇讛 讙讚讜诇讛 讬讜转专 讻讚讻转讬讘 讻讬 专讜讞 讛讞讬讜转 讘讗讜驻谞讬诐. 讜讬砖 诪转专爪讬诐 讚转专讬 诪讬谞讬 讗讜驻谞讬' 讛诐. 讜讛谞讻讜谉 讚诇讗讜驻谞讬' 砖讛诐 拽专讜讘讬' 诇讗专抓 诇讗 拽驻讚讬 注诇讬讬讛讜 讻讜诇讬 讛讗讬 讻讬 讛诐 讻注讘讚 诇驻谞讬 讛诪诇讱. 讗讘诇 讬砖专讗诇 讘诪注诇讜转 讞讬讜转 讛拽讜讚砖 讛诐 讗爪诇 讛拽讚讜砖 讘专讜讱 讛讜讗 讻砖专讬诐 讘驻谞讬 讛诪诇讱 讜讗驻"讛 讬砖 诇讛谉 专砖讜转 讬讜转专 诪讛谉:





诪讛专砖"讗 - 讞讬讚讜砖讬 讗讙讚讜转

讜讻讬 诪专讗讬谉 诇讗讚诐 诪讛 砖讛讬讛 讻讜'. 讗讬谉 讝讛 住讜转专 诪讛 砖讗诪专讜 讘驻' 讛专讜讗讛 讗讬谉 诪专讗讬谉 诇讗讚诐 讗诇讗 诪讛专讛讜专讬 诇讘 讜讻讜' 讚讛"拽 讗讬谉 诪专讗讬谉 诇讜 诇讗讚诐 注诇 讛注转讬讚 诇讛讬讜转 讗诇讗 诪注谞讬谉 讛专讛讜专讬 诇讘讜 砖讛专讛专 讻讘专 讘讬讜诐 讜讚讜"拽: 


讗砖讻讜诇讜转  砖讘讛 讗诇讜 转"讞 讻讜'. 讻讚讗诪专讬谞谉 讘住讜祝 住讜讟讛 诪讗讬 讗砖讻讜诇讜转 讗讬砖 砖讛讻诇 讘讜 注"砖: 


讜讗讻专讛  诇讬 (讘谞') [讘讞诪讬砖讛 注砖专] 讻住祝 讻讜'. 讗讬谉 讻讬专讛 讗诇讗 诇砖讜谉 诪讻讬专讛 讻讜'. 诪驻讜专砖 驻"拽 讚住讜讟讛: 


讘讟"讜  讝讛 讟"讜 讘谞讬住谉 讻讜' 讻住祝 讗诇讜 爪讚讬拽讬诐 讻讜'. 讬砖 诇注讬讬谉 讚讘转讞诇讛 拽专讗谉 讻住祝 砖诇讗 讘诪谞讬谉 讜讗讞"讻 拽专讗谉 砖注讜专讬诐 讜讘诪谞讬谉 诪"讛 讜讛讜讗 诪讘讜讗专 讘讝诪谉 砖讬砖专讗诇 讘讻诇诇 注讜砖讬谉 专爪讜谞讜 砖诇 诪拽讜诐 谞拽专讗讬诐 讻住祝 讜讘讛驻讱 谞拽专讗讬诐 住讬讙 讻诪"砖 讜讗爪专讜祝 讻讘讜专 住讬讙讬讱 讙讜' 讜住讬讙讬诐 讛砖讘转 讻诇 专砖注讬 讙讜' 讜注讚"讝 讗诪专 讛讻转讜讘 讻住祝 谞讘讞专 诇砖讜谉 爪讚讬拽 讜诇讘 专砖注讬诐 讻诪注讟 专"诇 诇砖讜谉 爪讚讬拽 讛讜讗 讻讻住祝 谞讘讞专 砖讗讬谉 讘讜 住讬讙 讗讘诇 讛专砖注讬诐 讗讬谉 诇讘诐 讜驻讬讛诐 砖讜讛 讜讻诪注讟 讻住祝 讬砖 讘讜 讻讬 专讜讘讜 住讬讙 讜讝砖"讛 (讗砖专 讛讜爪讗转讬讱) [讜讬讜爪讬讗 讗转讻诐] 诪讻讜专 讛讘专讝诇 讻讬 讘讙诇讜转 诪爪专讬诐 讛讬讛 讛拽讘"讛 诪爪专驻谉 讻讻住祝 砖谞爪专祝 讘讻讜专 讛讘专讝诇 注讚 砖讛讬讜 讘讬讜诐 讛讙讗讜诇讛 砖讛讜讗 讟"讜 讘谞讬住谉 讻讻住祝 讛讝讛 注"讬 诪爪讜转 诪讬诇讛 讜驻住讞 讜讝讛讜 讘讝诪谉 讛讙讗讜诇讛 讗讘诇 讻砖讬砖专讗诇 讘讙诇讜转 讛爪讚讬拽讬诐 砖讘讛诐 谞讚诪讜 诇砖注讜专讬诐 讻诪讜 砖讬住讚 讛驻讬讬讟 讝专讜讬诐 讻砖注讜专讬诐 讜注"驻 诪"砖 讘驻' 讛讗砖讛 讗诪专 专"讬 诇讗 讛讙诇讛 讛拽讘"讛 讗转 讬砖专讗诇 诇讘讬谉 讛注讜讘讚讬 讻讜讻讘讬诐 讗诇讗 讻讚讬 砖讬转讜住驻讜 诇讛诐 讙专讬诐 砖谞讗诪专 讜讝专注转讬讛 诇讬 讘讗专抓 讻诇讜诐 讝讜专注 讗讚诐 住讗讛 讗诇讗 诇讛讻谞讬住 诪诪谞讛 讻诪讛 讻讜专讬诐 讜讻谉 诪爪讬谞讜 讘爪讚讬拽讬诐 砖谞诪砖诇讜 诇砖注讜专讬诐 讻诪"砖 驻专拽 讞诇拽 讜讬诪讚 砖砖 砖注讜专讬诐 专诪讝 诇讛 讜' 爪讚讬拽讬诐 砖讬爪讗讜 诪诪谞讛 讚讜讚 讞谞谞讬讛 诪讬砖讗诇 讜注讝专讬讛 讜讚谞讬讗诇 讜诪砖讬讞 讜诇讝讛 讘讻转讜讘 讛讝讛 讘讙讗讜诇转 诪爪专讬诐 讘讟"讜 讘谞讬住谉 拽专讗谉 讻住祝 砖讗讝 讛讬讜 讻诇 讬砖专讗诇 讻讻住祝 讗讘诇 讘讙诇讜转诐 拽专讗谉 砖注讜专讬诐 讚讛讬讬谞讜 诪"讛 爪讚讬拽讬诐 砖讛注讜诇诐 诪转拽讬讬诐 讘讙诇讜转谉 讘讘讘诇 讜讘讗"讬 讻诪"砖 砖讞诇拽谉 讗诐 诇' 讻讗谉 讜讟"讜 讘讗"讬 讜讗诐 讻讜' 讜讘讗 讛讻转讜讘 讜讛讻专讬注 讚讻转讬讘 讜讗拽讞讛 砖诇砖讬诐 讻住祝 讜讗砖诇讬讻讛讜 讘讬转 讛' 讙讜' 讜讛讬讬谞讜 砖诇砖讬诐 爪讚讬拽讬诐 讘讗"讬 讻诪"砖 讗诐 讟讜讘 讘注讬谞讬讻诐 讛讘讜 诇讬 砖讻专讬 讙讜' 讜讗注"讙 讚诇注讬诇 讙讘讬 讻住祝 拽专讗谉 砖诇讗 讘诪谞讬谉 讜讙讘讬 诪谞讬谉 诪"讛 拽专讗谉 砖注讜专讬诐 注"砖 讛讙诇讜转 讻诪"砖 诇注讬诇 讛讻讗 讚诇讗 讗讬讬专讬 讗诇讗 讘讗讜转谉 诇' 砖讘讗"讬 砖诇讗 讙诇讜 拽专讗谉 砖驻讬专 讻住祝 讜讚讜"拽: 


讗诇讜  诇' 爪讚讬拽讬 讗讜诪讜转 讛注讜诇诐 讻讜'. 讬砖 诇讚拽讚拽 诇讻讗讜专讛 讚讛讗讬 拽专讗 讛讜讗 专讬砖讗 讚注谞讬谞讗 诪拽专讗 讚讛讘讬讗 诇注讬诇 讜讗拽讞讛 砖诇砖讬诐 讻住祝 讜讗砖诇讬讻讛讜 讙讜' 讜诪砖诪注 讚讚专讬砖 诇讬讛 讘爪讚讬拽讬 讬砖专讗诇 讜讛讻讗 讚专讬砖 讛讗讬 拽专讗 讘爪讚讬拽讬 讗"讛 讜讚讜讞拽 讛讜讗 诇讜诪专 讚驻诇讬讙讬 讜讬"诇 讚诪砖诪注 诇讛讜 讚讛谞讛讜 爪讚讬拽讬 讜讬砖拽诇讜 讗转 砖讻专讬 砖诇砖讬诐 讻住祝 讜讚讗讬 讚爪讚讬拽讬 讗"讛 拽讗诪专 讚诇讗 讻转讬讘 讘讬讛 讛砖诇讬讻讛讜 讘讬转 讛' 讗讘诇 讘拽专讗 讚讗拽讞讛 砖诇砖讬诐 讻住祝 诪驻讜专砖 讜讗砖诇讬讻讛讜 讘讬转 讛' 讚诪讬讬专讬 讘爪讚讬拽讬 讬砖专讗诇 讜拽"诇:





讞讻诪转 砖诇诪讛

讙诪' 讜讻诇 诪诇讘讜砖讬 讗讙讗诇转讬 讻讜'. 谞"讘 诇砖讜谉 诪讙讜讗诇:


砖诐 讚转讜转讬 讗驻转讗 讜讛讬讬谞讜 讚讻转讬讘 讜讗讜诪专 讗诇讬讛诐 讻讜' 讻爪"诇. 讜谞"讘 注讬讬谉 讘专讬砖 驻专拽 讛诪讜讻专 讗转 讛讘讬转 讘驻讬' 专砖讘"诐:





专砖"砖

讙诪专讗 讗诇讜 讙' 砖专讬 注讜讘讚讬 讻讜讻讘讬诐 砖诪诇诪讚讬诐 讝讻讜转 注诇 讬砖专讗诇 讻讜'. 诇讜诇讬 驻专砖"讬 讛谞诇"驻 讚专"诇 砖专讬 诪讟讛 讜讻诪讜 砖专讬 讙讗讬诐 讛讬讜爪讗讬诐 诪讬砖专讗诇. 讜驻诇讬讙讬 讘讚专砖讛 讚讙讬讬诐 诪专 讚专讬砖 诇讬' 讙讗讬诐 讜诪专 讚专讬砖 讙讜讬诐:



砖诐 讗专"讙 注讚讬讬谉 爪专讬讻讬谉 讗谞讜 诇诪讜讚注讬. 讘"讘 (讬 讘) 讜砖"谞:



砖诐 讜讛讬讗 讻驻讜专讞转 讛讙讬注 讝诪谞谉 讻讜' 注诇转讛 谞爪讛 讛讙讬注 讝诪谞谉 讻讜'. 讻"讛 讛讙讬' 讘注"讬:



砖诐 讜讗砖诇讬讱 讻讜' 讗诇 讛讬讜爪专. 讻爪"诇 讘诇讗 讜':



专砖"讬 讚"讛 讜讬讜讻诇. 讻诇讜诪专 谞砖转专专 诇注讜诪转讜 讛诪诇讗讱. 讻"讛 讛讙讬' 讘注"讬. 讗讘诇 讛注讬拽专 谞"诇 讚爪"诇 讗讜 讛"拽 讜讬砖专 讬注拽讘 讗诇 诪诇讗讱 讻诇讜诪专 谞砖转专专 诇注讜诪转 讛诪诇讗讱 专"诇 砖专爪讛 讬注拽讘 诇讛砖转专专 讗讘诇 讜讬讜讻诇 讛诪诇讗讱 讜谞爪讞讜 讜注讬' 讘专讬"祝 讘注"讬:



专砖"讬 讚"讛 注诇转讛 谞爪讛 (讛讘'). 诇讛讝讜转 讚诐 谞爪讞谉 讻讜'. 专"诇 讚讚专讬砖 谞爪讛 讻诪讜 谞爪讞 讘讞讬诇讜祝 讗讞讛"注:





讛讙讛讜转 讬注讘"抓

讙诪壮 讗诇讬 讙壮 砖专讬 注讜讘讚讬 讻讜讻讘讬诐. 谞"讘 讚专讬砖 砖专讬讙讬诐 砖专讬 讙讜讬诐:


砖诐 讗诇讗 讙驻谉 讝讜 转讜专讛 讜讻讜壮 讙驻谉 讝讜 讬专讜砖诇讬诐 讻爪"诇:


砖诐 讛讙讬注 讝诪谞谉 砖诇 讬砖专讗诇 诇讛讙讗诇 讻爪"诇:


专砖状讬 讚"讛 注诇转讛 讜讻讜' 诇讛讝讜转 讚诐 谞爪讞诐 砖诇 诪爪专讬诐 讻爪"诇:





讘谉 讬讛讜讬讚注

"讘旨指讻指讛 讜址讬旨执转职讞址谞旨侄谉 诇讜止". 讗值讬谞执讬 讬讜止讚值注 诪执讬 讘旨指讻指讛 诇职诪执讬 (讛讜砖注 讬讘, 讛). 拽砖讗 讻讬讜谉 讚讬诇讬祝 诪谉 '讻执旨讬 砖指讉专执讬转指' (讘专讗砖讬转 诇讘, 讻讟) 讚讬注拽讘 讗讘讬谞讜 注"讛 砖专 注诇 讛诪诇讗讱 讗诐 讻谉 讜讚讗讬 讛诪诇讗讱 讘讻讛 讚诪讬 砖谞注砖讛 砖专 诇诪讛 讬讘讻讛?
讜谞专讗讛 诇讬 讘住"讚 讚讛讬讛 讗驻砖专 诇驻专砖 砖讘讗诪爪注 讘讻讛 讘注转 砖转拽注 诇讜 讬专讬讻讜 诪讞诪转 讛爪注专 砖谞爪讟注专 讘讻讗讘 砖讻讗讘 诇讜 讜诇讻谉 讬诇讬祝 诪驻住讜拽 '讜址讬旨止讗诪侄专 砖讈址诇旨职讞值谞执讬' (讘专讗砖讬转 诇讘, 讻讝) 讚讝讛 讛讜讗 诇砖讜谉 转讞谞讜谞讬诐 砖讛转讞谞谉 讛诪诇讗讱 诇讬注拽讘 讗讘讬谞讜 注"讛 讜讗诐 讻谉 诪讜讻专讞 诇驻专砖 诪讛 砖谞讗诪专 '讜址讬旨执转职讞址谞旨侄谉 诇讜止' 拽讗讬 注诇 讛诪诇讗讱 砖讛转讞谞谉 诇讬注拽讘 讗讘讬谞讜 注"讛 讚讛讜讗 拽讗诪专 诇讜 '砖讈址诇旨职讞值谞执讬' 砖讛转讞谞谉 诇讜 讘讝讛 讜注诇 讻谉 讻讬讜谉 讚诪驻专砖讬谞谉 '讜址讬旨执转职讞址谞旨侄谉 诇讜止' 注诇 讛诪诇讗讱 诪讜讻专讞 诇驻专砖 '讘旨指讻指讛' 谞诪讬 注诇 讛诪诇讗讱 讚转专讬 诪讬诇讬 谞讗诪专讜 讘讬讞讚 '讘旨指讻指讛 讜址讬旨执转职讞址谞旨侄谉 诇讜止'.



讗指诪址专 专指讘指讗: 专侄诪侄讝 专指诪址讝 诇讜止 砖讈侄注植转执讬讚执讬谉 砖讈职谞值讬 砖讉指专执讬诐 诇指爪值讗转 诪执诪旨侄谞旨讜旨. 驻讬专讜砖 砖谞讬 专诪讝讬诐 注诇 砖谞讬 讚讘专讬诐 讛讗讞讚 注诇 驻拽讬讚讜转 专讗砖 讙讜诇讛 讜谞砖讬讗 讗专抓 讬砖专讗诇 讜讛砖谞讬 注诇 讙诇讜转 讜讻讚诪住讬拽 诪讻讗谉 专诪讝 诇讜 讙诇讜转. 讜讛谞讛 诇驻讬 驻讬专讜砖 讛诪驻专砖 (讘专讗砖讬转 诇讘, 讻讟) '砖指讉专执讬转指 注执诐 讗直诇止讛执讬诐' 注诇 谞砖讬讗 砖讘讗专抓 讬砖专讗诇 '讜职注执诐 讗植谞指砖执讈讬诐' 注诇 专讗砖 讙讜诇讛 讛讜讛 诇讬讛 诇专讘讗 诇讛拽讚讬诐 讘讚讘专讬讜 谞砖讬讗 砖讘讗专抓 讬砖专讗诇 拽讜讚诐 专讗砖 讙讜诇讛 讻驻讬 住讚专 讛讻转讜讘? 讜谞专讗讛 诇讬 讘住"讚 讻讬 专讘讗 砖讛讬讛 讘讘讘诇 讞诇拽 讻讘讜讚 诇专讗砖 讙讜诇讛 诇讛讝讻讬专讜 讘专讗砖谞讛.
讜讛谞讛 诇驻讬 驻讬专讜砖 专砖"讬 讝"诇 讚诪驻专砖 '讗植谞指砖执讈讬诐' 注诇 专讗砖 讙讜诇讛 讬砖 诇讛拽砖讜转 诪讛讬讻讗 诪砖诪注? 讜谞专讗讛 诇讬 讘住"讚 讚讬讚讜注 讚谞砖讬讗讬诐 砖诇 讗专抓 讬砖专讗诇 讛讬讜 诪讝专注 讚讜讚 讛诪诇讱 注"讛 诪爪讚 讛谞拽讘讜转 讗讱 专讗砖讬 讙讜诇讛 讛讬讜 诪爪讚 讛讝讻专讬诐 讜讻诪讜 砖讗诪专讜 讘讙诪专讗 讚讗诪专 专讘讬谞讜 讛拽讚讜砖 讗谞讗 诪谞讜拽讘讬讬讗 讜专讘 讛讜谞讗 专讗砖 讙讜诇讛 诪讚讻讚讬讬讗 讜注诇 讻谉 讗诐 讬讘讗 诇讗专抓 讬砖专讗诇 讗讜转讘讬谞讬讛 诇注讬诇 诪讬谞讬 讜诇驻讬 讝讛 谞专诪讝 讘转讬讘转 '讗植谞指砖执讈讬诐' 讗讜转讬讜转 '诪谉 讗讬砖' 讻诇讜诪专 讬转专讜谉 专讗砖 讙讜诇讛 诪驻谞讬 砖讛讜讗 讘讗 诪谉 讗讬砖 讝讻专 讜诇讗 诪谞拽讘讛.



讗值诇旨讜旨 砖讈职诇止砖讈指讛 砖讉指专值讬 讙旨值讗执讬诐 (讘专讗砖讬转 诪, 讬). 谞专讗讛 诇讬 讘住"讚 砖诇诪讬诐 讘讞讻诪讛 讜讘注讜砖专 讜讘诪诪砖诇讛 砖讛讬讜 拽专讜讘讬诐 诇诪诇讻讜转 讜讝讛讜 砖诇砖讛 诪讬谞讬 讛砖专专讛 讜讙讗讜转, '讘旨职谞值讬 讘旨址专职转旨值讬讛旨 讚旨职专址讘' 驻讬专讜砖 砖讝讻讜转 专讘 讛讙谉 注诇讬讛诐.
讜诪讛 砖讗诪专 '驻旨职注指诪执讬诐 砖讈侄砖旨讈职谞址讬执诐 讻旨指讗谉 讜职讗侄讞指讚 讘旨职讗侄专侄抓 讬执砖讉职专指讗值诇' 谞专讗讛 诇讬 讘住"讚 诪讝讚诪谉 讻讱 注诇 驻讬 诪讛 砖讗诪专讜 讘讙诪专讗 (讻转讜讘讜转 注讛.) 讞讚 诪谞讬讬讛讜 讻转专讬 诪讬谞谉 讜诇讻谉 讻讚讬 诇专诪讜讝 注诇 讝讛 谞注砖讛 讻讱 讜诪讛 砖讬讝讚诪谉 砖谞讬诐 讘讗专抓 讬砖专讗诇 讜讗讞讚 讻讗谉 专诪讝 注诇 诪讛 砖讗诪专讜 讘讙诪专讗 讞讚 诪讬谞谉 讻讚 住诇讬拽 诇讛转诐 讛讜讬 讻转专讬 诪谞讬讬讛讜 讜诇讻谉 讬讛讬讜 讗讞讚 讘讘讘诇 讜砖谞讬诐 讘讗专抓 讬砖专讗诇 诇专诪讜讝 砖讛讗讞讚 砖拽讜诇 讻砖谞讬诐.
讜诪讛 砖讗诪专 专讘讗 '讗值诇旨讜旨 砖讉指专值讬 讙旨讜止讬执诐' 砖诪诇诪讚讬谉 讝讻讜转, 谞专讗讛 诇讬 讘住"讚 讙讜讬诐 诪诇讗讻讬诐 讻诪讜 砖驻讬专砖 专砖"讬 讝"诇 讜拽专讬 诇讛讜 '讙旨讜止讬执诐' 讻讬 讛诪诇讗讱 讙职讜执讬指旨转讜止 讻职转址专职砖执讈讬砖讈 (讚谞讬讗诇 讬, 讜) 砖讛讜讗 讬诐 讜讝讛讜 '讙旨值讗执讬诐 讙旨讜止讬执诐' 专爪讜谞讜 诇讜诪专 讙讜讬讛 讻砖讬注讜专 讬诐 砖讛讜讗 转专砖讬砖 讜讛诐 砖诇砖讛 讗讞讚谞讘专讗 诪诪讞砖讘讛 讜讗讞讚 诪讚讬讘讜专 讜讗讞讚 诪诪注砖讛.



'讙旨侄驻侄谉' 讝侄讛 讛指注讜止诇指诐 '砖讈职诇止砖讈指讛 砖讉指专执讬讙执诐' 讝侄讛 讗址讘职专指讛指诐 讬执爪职讞指拽 讜职讬址注植拽止讘 (讘专讗砖讬转 诪, 讬). 谞专讗讛 诇讬 讘住"讚 讻诪讜 讛讙驻谉 砖讛讜讗 专讱 讜讗讬谞讜 谞讜砖讗 注爪诪讜 诇讛讬讜转 讝拽讜祝 讗诇讗 诪讜讻专讞 诇住诪讻讜 注诇 讻诇谞住讗讜转 讗讜 讗讬诇谞讜转 讗讞专讬诐 讻谉 讛注讜诇诐 诪爪讚 注爪诪讜 专讱 讜诪转诪讜讟讟 讜爪专讬讱 诇住诪讻讜 注诇 砖诇砖讛 注诪讜讚讬诐 砖讛诐 转讜专讛 讜注讘讜讚讛 讜讙诪讬诇讜转 讞住讚讬诐 砖讛诐 讻谞讙讚 讞讙"转 [讞住讚 讙讘讜专讛 转驻讗专转] 砖讛诐 讛讗讘讜转 讗讘专讛诐 讬爪讞拽 讜讬注拽讘.
'讜职讛执讬讗 讻职驻止专址讞址转' 讗值诇旨讜旨 讛指讗执诪旨指讛讜止转 砖讛诐 诪讜砖专砖讬诐 讘砖讻讬谞讛 砖谞拽专讗转 '讛执讬讗'. 讙诐 转讬讘转 '讜职讛执讬讗' 讘讛驻讜讱 讗转讜讜谉 '讗讛讜志讬' 砖讛讜讗 砖诐 拽讚讜砖 讛专诪讜讝 讘专讗砖讬 转讬讘讜转 讗侄转 讛址砖指旨讈诪址讬执诐 讜职诇止讗 讬执讛职讬侄讛 (讚讘专讬诐 讬讗, 讬讝) 砖讛讜讗 住讜讚 讚注转 讚谞讜拽讘讗 讜讛讜讗 诪住驻专 讟讜讘讛 [22] 讜诇讻谉 讗诪专讜 专讘讜转讬谞讜 讝"诇 (讘讘讗 诪爪讬注讗 谞讟.) 讗讬谉 讛讘专讻讛 诪爪讜讬讛 讘转讜讱 讘讬转讜 砖诇 讗讚诐 讗诇讗 讘注讘讜专 讗砖转讜.
'讛执讘职砖讈执讬诇讜旨 讗址砖讈职讻旨职诇止转侄讬讛指 注植谞指讘执讬诐' 讗值诇旨讜旨 讛址砖旨讈职讘指讟执讬诐 讚讗讬转讗 讘专注讬讗 诪讛讬诪谞讗 (驻专砖转 驻谞讞住 讚祝 专诇讜.) 讚谞爪讞 讜讛讜讚 讗讬谞讜谉 讗砖讻诇讜转 讚爪讚讬拽 讜讬讚讜注 讚讛讘谞讬诐 诪转讬讬讞住讬诐 讗诇 讬专讻讬 讗讘讜转诐 讜讗诪讜转诐 砖讛诐 讻谞讙讚 谞爪讞 讜讛讜讚 讜讻诪讜 砖讗诪专讜 '讘专讗 讻专注讗 讚讗讘讜讛讬' 讜讻谉 讗诪专讜 '注讜讘专 讬专讱 讗诪讜' (讬讘诪讜转 注讞.) 讜诇讻谉 讗讞专 砖讝讻专 讛讗讘讜转 讗诪专 讛讘砖讬诇讜 讗砖讻诇讜转 砖诇 讗讘讜转 讜讗诪讛讜转 讗诇讜 讛砖讘讟讬诐 注谞讘讬诐.



讗侄诇旨指讗 '讙旨侄驻侄谉', 讝侄讛 转旨讜止专指讛 (讘专讗砖讬转 诪, 讬). 谞专讗讛 诇讬 讘住"讚 讻讬 讛讙驻谉 讬砖 讘讜 讛谞讗转 讗讻讬诇讛 砖讛讜讗 注谞讘讬诐 讜讛谞讗转 砖转讬讛 砖讛讜讗 讛讬讬谉, 讻谉 讛转讜专讛 谞诪砖诇讛 诇讗讻讬诇讛 讚讻转讬讘  (诪砖诇讬 讟, 讛) '诇职讻讜旨 诇址讞植诪讜旨 讘职诇址讞植诪执讬' 讜谞诪砖诇讛 诇砖转讬讛 讚讻转讬讘 '讜旨砖职讈转讜旨 讘职旨讬址讬执谉 诪指住指讻职转执旨讬'. 讙诐 讙旨侄驻侄谉 '讙' 驻谉' 专爪讜谞讜 诇讜诪专 讙' 驻谞讬诐 砖讛诐 讞诇拽 讛住讜讚 讜讞诇拽 讛驻砖讟 讜讞诇拽 讛驻诇驻讜诇 讚注诇讬讜 谞讗诪专 拽讜讚砖讗 讘专讬讱 讛讜讗 讞讚讬 讘驻诇驻讜诇讗.
'砖讈职诇止砖讈指讛 砖讉指专执讬讙执诐' 讗值诇旨讜旨 诪止砖讈侄讛 讜职讗址讛植专止谉 讜旨诪执专职讬指诐, 讻讬 诪砖讛 讜讗讛专谉 诪诇诪讚讬诐 讛讝讻专讬诐 讜诪专讬诐 诪诇诪讚转 讛谞拽讘讜转. '讜职讛执讬讗 讻职驻止专址讞址转' 讗值诇旨讜旨 住址谞职讛侄讚职专执讬谉 砖讬讜砖讘讬诐 讘注讬讙讜诇 讚讜讙诪转 讛驻专讞 砖讛讜讗 注讙讜诇, '注指诇职转指讛 谞执爪旨指讛旨' 砖讛讙讬注 讝诪谞诐 砖诇 讬砖专讗诇 诇讛讙讗诇. 谞专讗讛 诇讬 讘住"讚 '谞执爪旨指讛旨' [145] 讙讬诪讟专讬讗 '拽指诪指讛' [145] 讛讜讗 砖诐 讛拽志诐 砖讛讜讗 讗讞讚 诪砖诪讜转 注"讘 砖讘讜 讛拽诪转 讛诪讝"诇 讻诪讜 砖讗讬转讗  讘拽讛讬诇转 讬注拽讘, 讜讘讝讛 驻专砖转讬 讘住"讚 诪讛 砖讗诪专 讬讜住祝 讛爪讚讬拽 注"讛 '讜职讛执谞值旨讛 拽指诪指讛 讗植诇只诪指旨转执讬 讜职讙址诐 谞执爪指旨讘指讛' (讘专讗砖讬转 诇讝, 讝).
讜诪讛 砖讗诪专 专讘讬 讬讛讜砖注 讘谉 诇讜讬 '讙旨侄驻侄谉' 讝讜止 转旨讜止专指讛 '砖讈职诇止砖讈指讛 砖讉指专执讬讙执诐' 讝侄讛 讘旨职讗值专 注址诪旨讜旨讚 注指谞指谉 讜旨诪指谉, 拽砖讗 诪讛 砖讬讬讻讜转 讬砖 诇讘讗专 讜注谞谉 讜诪谉 注诐 讛转讜专讛? 讜谞专讗讛 诇讬 讘住"讚 诪讬诐 砖诇 讘讗专 讛讬讛 诪住讜讙诇 诇注砖讜转 诇讛诐 讝讻讬专讛 讘转讜专讛 讜讛讜讗 转讜注诇转 诇诇诪讜讚 讛讙讬专住讛 讜诇讻谉 专讘讬谞讜 讛讗专"讬 讝"诇 讛砖拽讛 诇诪讛专讞"讜 [诪讜专谞讜 讛专讘 专讘讬 讞讬讬诐 讜讬讟讗诇] 讝"诇 诪讘讗专讛 砖诇 诪专讬诐 砖讛讜讗 讘讬诪讛 砖诇 讟讘专讬讛 讜讛讬讛 诇讜 讝讻讬专讛 谞驻诇讗讛 讘转讜专讛 讜讛诪谉 讛讬讛 诪驻拽讬讞 讗讜转诐 砖讬讛讬讛 诇讛诐 讘讬谞讛 讘转讜专讛 讘诇讬诪讜讚 讛注讬讜谉 讜讛住讘专讛 讜讛注谞谉 诪诪砖讬讱 诇讛诐 讗讜专 讞讻诪讛 讘转讜专讛 讻讬 讛注谞谉 诪讙讛抓 诪讜讞诐 诇拽讘诇 讗讜专 讞讻诪讛 讜讛诪谉 诪讙讛抓 诇讘诐 诇拽讘诇 讗讜专 讘讬谞讛 讜诇讻谉 讗诪专讜 专讘讜转讬谞讜 讝"诇 (诪讻讬诇转讗 讘砖诇讞 讬讝) 诇讗 谞转谞讛 转讜专讛 讗诇讗 诇讗讜讻诇讬 讛诪谉 讜诪讛 砖注砖讛 砖讬讬讻讜转 诇讘讬讻讜专讬诐 讜谞住讻讬诐 注诐 讛转讜专讛 讻讬 讛转讜专讛 谞诪砖诇讛 诇诇讞诐 砖讛讜讗 专讗砖 诇砖讘注转 讛诪讬谞讬谉 讜诇讻谉 讛讬讗 砖讘注讛 住驻专讬诐 (砖讘转 拽讟讜:) 讜谞诪砖诇讛 诇讬讬谉 砖讛讜讗 讛谞住讻讬诐.



讗值讬谉 讘旨职讬指讚指讛旨 讗侄诇旨指讗 诪职讻执讬专指讛 (讛讜砖注 讙, 讘). 谞专讗讛 诇讬 讘住"讚 讛拽讚讜砖 讘专讜讱 讛讜讗 拽谞讛 诇讬砖专讗诇 讘讻诇 诪讻讛 讜诪讻讛 砖讛讘讬讗 注诇 诪爪专讬诐 讘注讘讜专诐 讜讗诇讜 讛诪讻讜转 讛讘讬讗 注诇 讛诪爪专讬诐 讘砖谞转 专"讬 [210] 讜讘讗诪爪注 '诪职讻执讬专指讛' 讬砖 专"讬 讜谞砖讗专 讗讜转讬讜转 '诪址讻旨指讛' 专爪讜谞讜 诇讜诪专 拽谞讗诐 讘讻诇 诪讻讛 讜诪讻讛 砖讛讘讬讗 注诇 诪爪专讬诐 讘砖谞转 专"讬 讜讝讛讜 爪讬专讜祝 诪职讻执讬专指讛 - 诪址讻旨指讛 专"讬.



(诪砖诇讬 讝, 讻) "爪职专讜止专 讛址讻旨侄住侄祝 诇指拽址讞 讘旨职讬指讚讜止"  (讛讜砖注 讙, 讘) '讜职讞止诪侄专 砖职讉注止专执讬诐 讜职诇值转侄讱职 砖职讉注止专执讬诐' 讗值诇旨讜旨 讗址专职讘旨指注执讬诐 讜址讞植诪执砖旨讈指讛 爪址讚旨执讬拽执讬诐 砖讈侄讛指注讜止诇指诐 诪执转职拽址讬旨值诐 讘旨指讛侄诐. 谞专讗讛 诇讬 讘住"讚 讻讬谞讛 讗讜转诐 讘砖诐 讻旨侄住侄祝 讻讬 讗讜转讬讜转 讻旨侄住侄祝 注讜诇讬诐 讜谞讜住驻讬诐 讗讜转 住' 讬讜转专 诪谉 讻' 讜讗讜转 驻' 讬讜转专 诪谉 住' 讻谉 讛爪讚讬拽讬诐 讻诇 讝诪谉 砖诪讝拽讬谞讬谉 讚注转谉 讜爪讚拽讜转诐 诪转讜住驻转 注诇讬讛诐 (诪注讬诇讛 讻讛.).
讜诪讛 砖讚讬诪讛 讗讜转诐 诇执砖讉职注讜止专执讬诐 砖讛讜讗 诪讗讻诇 讘讛诪讛 讛讜讗 诇砖讘讞谉 讜讻诪讜 砖讗诪专讜 诇注讬诇 讘专讬砖 诪讻诇转讬谉 (讚祝 讛:) 注诇 驻住讜拽 讗指讚指诐 讜旨讘职讛值诪指讛 转讜止砖讈执讬注址 讛殖' (转讛诇讬诐 诇讜, 讝) 讗诪专 专讘讬 讬讛讜讚讛 讗诪专 专讘 讗诇讜 讘谞讬 讗讚诐 砖讛诐 注专讜诪讬诐 讘讚注转 讜诪砖讬诪讬谉 注爪诪谉 讻讘讛诪讛, 驻讬专讜砖 注谞讜讬诐 讜讚讻讗讬 专讜讞 讜讻诪讜 砖驻讬专砖 专砖"讬 讝"诇 砖诐 讜诇讻谉 讚讬诪讛 讗讜转诐 讻讗谉 诇砖注讜专讬诐 砖讛讜讗 诪讗讻诇 讘讛诪讛 诇专诪讜讝 砖讛诐 注谞讜讬诐 砖诪砖讬诪讬谉 注爪诪谉 讻讘讛诪讛.
讜讛讟注诐 诇诪住驻专 诪"讛 谞专讗讛 诇讬 讘住"讚 讻讬 讛转砖注讛 讘诪住驻专 讛拽讚诪讬讬 注讜诇讛 诪"讛 讻讝讛: 讗讘讙"讚 讛讜讝讞"讟 [45] 住讱 讛讻诇 诪"讛 讜讬讚讜注 讻诇 诪住驻专 转砖注讛 诪住讜诪谉 诇讟讜讘讛 砖诇讗 讬诪讜讟 砖讗诐 转讜住讬祝 注诇讬讜 转砖注讛 讬讛讬讛 讬"讞 讜讗讜转讬讜转 讬"讞 讘诪住驻专 拽讟谉 讟' 讜讗诐 转讜住讬祝 讬"讞 注诇 讬"讞 讬讛讬讛 诇"讜 讜讘诪住驻专 拽讟谉 讛讬讗 讟' 讜讗诐 转讜住讬祝 诇"讜 注诇 诇"讜 讬讛讬讛 注"讘 讜讘诪住驻专 拽讟谉 讛讜讗 讟' 讗诐 转讜住讬祝 注"讘 注诇 注"讘 讬讛讬讛 拽诪"讚 讜讘诪住驻专 拽讟谉 讛讜讗 讟' 讜讗诐 转讜住讬祝 拽诪"讚 注诇 拽诪"讚 讬讛讬讛 专爪"讞 讜讘诪住驻专 拽讟谉 讬"讞 砖讛讜讗 讟' 讜讞讜讝专 讞诇讬诇讛 诇讛讬讜转 讻谞讝讻专 诇注讬诇, 诇讻谉 诪住驻专 讟' 讛讜讗 住讬诪谉 讟讜讘 讜讬驻讛 砖诇讗 讬诪讜讟 诇讻谉 讛爪讚讬拽讬诐 讛诪拽讬讬诪讬诐 讛注讜诇诐 砖诇讗 讬诪讜讟 讛诐 诪"讛 砖讛讜讗 讘诪住驻专 讛拽讚诪讬讬 转砖注讛 讜讙诐 讗讜转讬讜转 诪"讛 讘诪住驻专 拽讟谉 讛讜讗 转砖注讛.
讜注讜讚 谞专讗讛 诇讬 讘住"讚 讟注诐 诇诪住驻专 诪"讛 砖诇 讛爪讚讬拽讬诐 讛诪拽讬讬诪讬诐 讛注讜诇诐 讚讗诪专 讛转谞讗 讘讗讘讜转 讘址旨注植砖指讉专指讛 诪址讗植诪指专讜止转 谞执讘职专指讗 讛指注讜止诇指诐 讜址讛植诇止讗 讘职诪址讗植诪指专 讗侄讞指讚 讬指讻讜止诇 诇职讛执讘指旨专职讗讜止转, 讗侄诇指旨讗 诇指转值转 砖指讉讻指专 讟讜止讘 诇址爪址旨讚执旨讬拽执讬诐 砖侄讈诪职旨拽址讬职旨诪执讬谉 讗侄转 讛指注讜止诇指诐 砖侄讈谞执旨讘职专指讗 讘址旨注植砖指讉专指讛 诪址讗植诪指专讜止转 (诪砖谞讛 讗讘讜转 讛, 讗) 讜驻讬专砖 专砖"讬 转砖注讛 '讜址讬止旨讗诪侄专' 讻转讬讘 (讘专讗砖讬转 讗, 讙) 讜'讘职旨专值讗砖执讈讬转' 谞诪讬 诪讗诪专 讛讜讗 谞诪爪讗 谞讜住驻讜 转砖注讛 讜讬讗诪专 讘砖讘讬诇 诇砖诇诐 砖讻专 讟讜讘 诇爪讚讬拽讬诐, 讜讛谞讛 转砖注讛 '讜址讬止旨讗诪侄专' 讛诐 诪"讛 讗讜转讬讜转 诇讻谉 讛注讜诇诐 诪转拽讬讬诐 注诇 诪"讛 爪讚讬拽讬诐 讻谞讙讚 转砖注讛 '讜址讬止旨讗诪侄专' 砖讛诐 诪"讛 讗讜转讬讜转 砖谞讜住驻讜 讘注讘讜专 讛爪讚讬拽讬诐 诇讛讜专讜转 砖诇讗 谞讘专讗 讛注讜诇诐 讗诇讗 讘注讘讜专 讛爪讚讬拽讬诐 砖讘注讘讜专诐 谞讜住祝 转砖注讛 '讜址讬止旨讗诪侄专' 砖讛诐 诪"讛 讗讜转讬讜转. 讜谞专讗讛 诇讬 讘住"讚 诇讻谉 讬砖专讗诇 诇讘讚诐 谞拽专讗讜 讗指讚指诐 (讬讘诪讜转 住讗.) 砖讛讜讗 诪住驻专 诪"讛 诇讛讜专讜转 砖讛注讜诇诐 拽讬讬诐 注诇 讬讚讬 讝讻讜转 诪"讛 爪讚讬拽讬诐 砖讘讬砖专讗诇 砖讗讬谉 讞住专讬诐 诪讛诐.
讜讘讝讛 讬讜讘谉 讘住"讚 专诪讝 讛讻转讜讘 讗指讛址讘职转执旨讬 讗侄转职讻侄诐 讗指诪址专 讛殖' 讜址讗植诪址专职转侄旨诐 '讘址旨诪指旨讛' 讗植讛址讘职转指旨谞讜旨 (诪诇讗讻讬 讗, 讘) 讻诇讜诪专 讘诪"讛 爪讚讬拽讬诐 砖讗讬谉 讞住专讬诐 诪讗转谞讜 讘讛诐 讗讛讘转谞讜 诇讻讜诇谞讜.
讜讘讝讛 讬讜讘谉 讘住"讚 讗址砖职讈专值讬 讛指注指诐 砖侄讈讻指旨讻指讛 诇旨讜止 (转讛诇讬诐 拽诪讚, 讟讜) 讻指旨讻指讛 [45] 诪住驻专 诪"讛 讜诇讻谉 讘讞专讘谉 拽讜谞谉 讛谞讘讬讗 讝职讻讜止专 讛殖' '诪侄讛' 讛指讬指讛 诇指谞讜旨, 讻诇讜诪专 诪"讛 爪讚讬拽讬诐 砖讛注讜诇诐 拽讬讬诐 注诇讬讛诐 讛讬讛 诇谞讜 讜诇讗 讞住专讜 诪讗转谞讜 讙诐 讘讝诪谉 讛讝讛 讜讗诐 讻谉 讻讚讗讬 讛讜讗 讝讻讜转诐 诇讛爪讬诇谞讜 诪谉 讛讙诇讜转.



讛直讜值讬 讗讜止诪值专: 砖讈职诇止砖讈执讬诐 讘旨职讗侄专侄抓 讬执砖讉职专指讗值诇 讜址讞植诪执砖旨讈指讛 注指砖讉指专 讻旨指讗谉 (讝讻专讬讛 讬讗, 讬讙) (诪砖诇讬 讝, 讻). 谞专讗讛 诇讬 讘住"讚 诇讻讱 讗诪专讜 讘诪砖谞讛 讚讬讜诪讗 (诪砖谞讛 讬讜诪讗 讜, 讚) 注诇 讛砖注讬专 讘讬讜诐 讛讻讬驻讜专讬诐 砖讛讬讜 讛讘讘诇讬讬诐 诪转诇砖讬诐 讘砖注专讜 讜讗讜诪专讬诐 诇讜 讟讜诇 讜爪讗 讟讜诇 讜爪讗, 砖专诪讝讜 讘讗讜转讬讜转 讟讜诇 [45] 注诇 讝讻讜转 讟"讜 爪讚讬拽讬诐 砖讘讞讜抓 诇讗专抓 讜诇诪"讚 爪讚讬拽讬诐 砖讘讗专抓 讬砖专讗诇 讘讝讻讜转诐 讟讜诇 讛注讜谞讜转 讜爪讗.
讜讛讗 讚讛讬转讛 讛讞诇讜拽讛 讻讱 砖讗专抓 讬砖专讗诇 讬砖 讘讛 砖诇讜砖讬诐 讜讻诇 讞讜抓 诇讗专抓 讟"讜 讚讻转讬讘 '讜指讗侄讻职旨专侄讛指 诇执旨讬 讘址旨讞植诪执砖指旨讈讛 注指砖指讉专 讻指旨住侄祝' (讛讜砖注 讙, 讘) 讚诇讻讱 讛讬转讛 讛讙讗讜诇讛 讘讟"讜 诇讞讜讚砖 砖讛讜讗 砖诐 讬志讛 砖讛讗讬专 诇讛诐 讜讛谞讛 讗专抓 讬砖专讗诇 诇专讜讘 诪注诇转讛 诇讜拽讞转 讛讗专转 砖诐 讬志讛 讘诪诇讜讗讜 讻讝讛 讬讜"讚 讛"讛 [30] 砖讛讜讗 诪住驻专 砖诇讜砖讬诐 诇讻讱 讝讜讻讛 讘砖诇讜砖讬诐 爪讚讬拽讬诐 讗讘诇 讞讜抓 诇讗专抓 讗讬谉 诇讛 讻讞 砖转拽讞 讛讗专讛 诪砖诐 讬志讛 讘诪诇讜讗讜 讗诇讗 专拽 诪讗讜转讬讜转 讛驻砖讜讟 砖讛诐 诪住驻专 讟"讜 谞诪爪讗 讘讞讜抓 诇讗专抓 讛讛讗专讛 讘爪诪爪讜诐 砖讛讜讗 诪谉 讛驻砖讜讟 讘诇讘讚 讗讘诇 讘讗专抓 讬砖专讗诇 讛讛讗专讛 讘讛专讞讘讛 砖讛讜讗 诪砖诐 讬志讛 诪诇讗.
讜讘讝讛 讬讜讘谉 '诪执谉 讛址诪值旨爪址专 拽指专指讗转执讬 讬指旨志讛旨' 讝讜 讛讗专讛 砖诇 讞讜抓 诇讗专抓 '注指谞指谞执讬 讘址诪侄旨专职讞指讘 讬指志讛旨' (转讛诇讬诐 拽讬讞, 讛) 讝讜 讛讗专讛 砖诇 讗专抓 讬砖专讗诇 砖讛讬讗 讘诪专讞讘 砖诇 砖诐 讬志讛 砖讛讜讗 讘诪诇讜讗讜.
讜讘讝讛 讬讜讘谉 讘住"讚 讗直诇止拽执讬诐 谞执爪指旨讘 讘址旨注植讚址转 讗值志诇 讘职旨拽侄专侄讘 讗直诇止拽执讬诐 讬执砖职讈驻止旨讟 (转讛诇讬诐 驻讘, 讗) 讻诇讜诪专 拽专讘 砖诐 讗诇讛讬志诐 讛讜讗 讗讜转讬讜转 诇讛志讬 砖讛讜讗 专诪讝 诇砖转讬 讞诇讜拽讜转 讗诇讜 砖诇 诪"讛 爪讚讬拽讬诐 砖讛诐 诇诪"讚 讘讗专抓 讬砖专讗诇 讜讟"讜 讘讞讜抓 诇讗专抓 讜讛爪讚讬拽讬诐 谞拽专讗讬诐 注植讚址转 讗值鈥徶咀� (转讛诇讬诐 驻讘, 讗) 讜转住讙讬 诇讬讛 讘诇诪"讚 砖讘讗专抓 讬砖专讗诇 讜讟"讜 砖讘讞讜抓 诇讗专抓 砖讛诐 专诪讜讝讬诐 讘拽专讘 砖诐 讗诇讛讬志诐 讜注诇 诪住驻专 讝讛 讛讜讗 砖讜驻讟 讛注讜诇诐 砖讗诐 讬讞住专讜谉 讞"讜 讬讗讘讚 讛注讜诇诐. 讜讘讝讛 讬讜讘谉 讛讟注诐 诪讛 砖讗诪专讜 讘讙诪专讗 (讻转讜讘讜转 注讛.) 注诇 讞讻诪讬 讗专抓 讬砖专讗诇 讞讚 诪谞讬讬讛讜 讻转专讬 诪讬谞谉 讻讬 讻谉 讛讬讗 讛诪讚讛 砖诇 讞诇讜拽转 讛爪讚讬拽讬诐 砖讘讗专抓 讬砖专讗诇 讛诐 讻驻诇讬诐 注诇 讞讜抓 诇讗专抓.



讗指诪址专 讗址讘旨址讬值讬: 讜职专讜旨讘旨址讬职讛讜旨 诪执砖讈职转旨址讻旨职讞讜旨 讘旨职讘值讬 讻旨职谞执砖讈职转旨指讗 讚旨职转讜旨转值讬 讗址驻职转旨指讗 (诪砖诇讬 讝, 讻). 驻讬专讜砖 讗诇 转讞砖讜讘 砖爪专讬讱 砖讬讛讬讜 讻讜诇诐 诪谉 讛讬讚讜注讬诐 讜讛诪驻讜专住诪讬诐 砖讘讚讜专 讗诇讗 讗讚专讘讛 专讜讘诐 讛诐 诪讗讜转诐 砖讗讬谞诐 讬讚讜注讬诐 讜讗诐 转专爪讛 诇讞驻砖 讗讞专讬讛诐 转诪爪讗诐 诪讗讜转诐 讛砖驻诇讬诐 讛讬讜砖讘讬诐 讘讘讬转 讛讻谞住转 转讞转 讛讬爪讬注 砖讗讬谞诐 讞砖讜讘讬诐 讜谞讻讘讚讬诐 讻诇 讻讱 讘注讬谞讬 讛讘专讬讜转 讜讗讬谞诐 诪讗讜转诐 讛讬讜砖讘讬诐 专讗砖谞讛 讘诪注诇讜转 专诪讜转 讜诪拽讜诪讜转 诪驻讜讗专讬诐.





砖注专讬 转讜专转 讘讘诇

(爪讘 专注"讗) 讘专讜讱 讗讜驻谞讬诐 讛讜讗 讚讗诪专讬 诇讬讛.鈥斪⒆�' 诪"砖 讘讞讙讬讙讛 讬讙 讘.

